Bollywood-musiikin koreografiaa Mumbaissa
**Bollywood** tarkoittaa Intian Mumbain kaupungin elokuvastudioiden hindinkielistä elokuvaa. Nimitys tulee Mumbain aiemmasta nimestä *Bombay* sekä Hollywoodista, Yhdysvaltain elokuvateollisuuden keskuksesta. Nimitys keksittiin 1900-luvun lopulla kun Bombayn elokuvista kiinnostuttiin lännessä. Intiassa tehdään paljon elokuvia myös Mumbain ulkopuolella, mutta niitä ei kutsuta Bollywoodiksi.

Bollywoodissa tuotetaan noin 150–200 elokuvaa vuodessa,*lähde?* mikä on viidesosa koko Intian elokuvatuotannosta.

Elokuvien piirteitä
-------------------

Bollywood-elokuvan tuntomerkkejä ovat hindinkielisyys, lukuisat musiikkikohtaukset, visuaalinen loisto, rikkauden ja köyhyyden suuri ero, dramaattiset juonenkäänteet ja tunteiden melodramaattisuus. Elokuvissa esiintyy usein perinteisiä perhearvoja ja jumalan kunnioitusta. Elokuvat ovat keskimäärin melko pitkiä, kolmesta neljään tuntia.

Juonikuviot ammentavat tyypillisesti hindulaisista taruista, mutta joskus juoni on lainattu ei-intialaisista elokuvista ja muokattu intialaiskatsojille sopivaksi. Bollywood-elokuvissa ei perinteisesti suudella suulle, mutta tämä on muuttumassa, ja joissain elokuvissa sitä näkee jo. Intialainen yleisö hyljeksii kuitenkin helposti elokuvaa, joka harppaa liian kauas perinteisistä intialaisista sopivaisuussäädöksistä.

Elokuvia varten sävelletään oma musiikki, joka saa radiossa paljon soittoaikaa ensi-illan edellä.

Bollywood-elokuva sekoittaa usein yhteen monta genreä, vaikka yksi onkin usein hallitseva ja elokuvaa markkinoidaan sen mukaisesti. Samaan elokuvaan pyritään mahduttamaan kaikki yhdeksän perustunnetilaa (*rasaa*), jotka ovat:

* sankarillisuus (*veera*)
* nauru ja onni (*hasya*)
* viha, raivo ja väkivalta (*raudra*)
* pelko ja kärsimättömyys (*bhayanaka*)
* paatoksellinen myötätunto ja suru (*karuna*)
* yökötys (*vibhatsa*)
* ihmetys (*adbhuta*)
* rakkaus, aistillisuus ja erotiikka (*shringara*)
* rauhallisuus ja täyttymys (*shanta*)

Monia eri tunnetiloja yhdistävää elokuvaa kutsutaan "masalaksi", joka tarkoittaa varsinaisesti tulista maustesekoitusta.

Suosio
------

Bollywood-elokuvien maailmanlaajuinen lipunmyynti oli vuonna 2002 myytyjen lippujen määrässä mitattuna selvästi suurempi kuin Hollywood-elokuvien. Bollywood-elokuvien tuotot olivat kuitenkin paljon pienemmät, sillä lippujen hinnat ovat Intiassa halvat. Bollywood-elokuvat tuottivat vuonna 2011 kolme miljardia dollaria. Keskimäärin yhden elokuvan teko maksoi 1,5 miljoonaa dollaria.

Paitsi Intiassa, Bollywood-elokuvia katsotaan laajalti Afrikassa, Lähi-idässä ja Keski-Aasiassa. Elokuvat ovat yhä suositumpia myös länsimaissa. Jotkin elokuvat ovat olleet jopa kassamagneetteja, kuten Ashutosh Gowarikerin ohjaama *Lagaan – olipa kerran Intiassa* ja Yash Joharin tuottama ja Karan Joharin ohjaama *K3G – Ilon päiviä, surun päiviä*, molemmat vuodelta 2001.

Elokuvien tekijät
-----------------

Näyttelijät ovat Intiassa suoranaisen palvonnan kohteita. Elokuvauransa jälkeen heillä on hyvät mahdollisuudet jatkaa politiikassa. Suosituksi näyttelijäksi pääsy vaatii paitsi näyttely- ja tanssitaitoja, myös suhteita vaikutusvaltaisiin tahoihin tai sukujuuret elokuva-alalla jo menestyneessä suvussa.

Todella suuria elokuvantekijänimiä ovat näyttelijöiden ja ohjaajien ohella koreografit ja säveltäjät, sillä musiikin ja visuaalisuuden merkitys Bollywoodissa on länttä suurempaa. Valkokankaalla tanssivat tähdet eivät laula osuuksiaan itse, ja suosituimmat taustalaulajat ja -laulajattaret nauttivat tähtistatusta hekin.

### Miesnäyttelijöitä

Shah Rukh Khan, Kajol ja Karan Johar
* Aamir Khan
* Abhishek Bachchan
* Ajay Devgan
* Akshay Kumar
* Amitabh Bachchan
* Anil Kapoor
* Dharmendra
* Dilip Kumar
* Feroz Khan
* Govinda
* Hrithik Roshan
* Om Puri
* Raj Kapoor
* Rajesh Khanna
* Ranbir Kapoor
* Saif Ali Khan
* Salman Khan
* Sanjay Dutt
* Shah Rukh Khan
* Shahid Kapoor
* Shammi Kapoor

### Naisnäyttelijöitä

Madhuri Dixit ja Sridevi
* Aishwarya Rai Bachchan
* Bipasha Basu
* Deepika Padukone
* Hema Malini
* Jaya Bachchan
* Kajol
* Kareena Kapoor
* Karisma Kapoor
* Madhuri Dixit
* Manisha Koirala
* Nargis
* Nutan
* Preity Zinta
* Priyanka Chopra
* Rani Mukerji
* Rekha
* Shilpa Shetty
* Sridevi
* Tabu
* Vidya Balan

### Ohjaajia ja käsikirjoittajia

* Aditya Chopra
* Ashutosh Gowariker
* Bimal Roy
* Dharmesh Darshan
* Govind Nihalani
* Guru Dutt
* Karan Johar
* Kunal Kohli
* Mani Ratnam
* Nikhil Advani
* Raj Kapoor
* Rajkumar Hirani
* Rakesh Roshan
* Ramesh Sippy
* Sanjay Leela Bhansali
* Vishal Bharadwaj
* Yash Chopra

### Lauluntekijöitä

* A. R. Rahman
* Anand Bakshi
* Anu Malik
* Gulzar
* Jatin-Lalit
* Javed Akhtar
* Khayyam
* Laxmikant-Pyarelal
* Nadeem-Shravan
* R. D. Burman
* Rajesh Roshan
* Shankar-Ehsaan-Loy
* Shankar-Jaikishan

### Playback-laulajia

* Alisha Chinai
* Alka Yagnik
* Arijit Singh
* Asha Bhosle
* Kavita Krishnamurthy
* Kishore Kumar
* Kumar Sanu
* Lata Mangeshkar
* Mohammed Rafi
* Mukesh
* Shreya Ghoshal
* Sonu Nigam
* Sukhwinder Singh
* Udit Narayan

### Koreografeja

* Farah Khan
* Ganesh Achariya
* Raju Khan
* Saroj Khan
* Vaibhavi Merchant

Bollywood-koulut
----------------

* Whistling Woods International

Katso myös
----------

* Kollywood
* Mollywood
* Tollywood

Lähteet
-------

* Laurila, Natalia: *Parhaat Bollywood-elokuvat*. Helsinki: BTJ Kustannus, 2007. ISBN 978-951-692-673-8.

### Viitteet

1. 1 2 3 4 5  Laurila 2007, s. 5–6.
2. 1 2  Ghosh, Palash: Bollywood At 100: How Big Is India’s Mammoth Film Industry? *International Business Times*.  5.3.2013. Viitattu 22.4.2016. (englanniksi)
3. ↑  Leppälä, Anni-Helena: Bollywood – muutakin kuin tanssia ja laulua *Kansan Uutiset*.  26.5.2018. Viitattu 14.5.2020.
4. ↑  Omeh, Darlinton: Bollywood Vs Hollywood - Revenue, Production, And Stars *Constative*.  15.10.2015. Viitattu 22.4.2016. (englanniksi)
5. ↑  Haidar, Suhasini: Sex now selling in Bollywood *CNN*.  11.6.2003. Viitattu 23.8.2013. (englanniksi)
6. 1 2  Laurila 2007, s. 16.

Kirjallisuutta
--------------

* Leppänen, Reetta: "Eskapismin lumo – musikaalikohtaukset Bollywood-elokuvissa", *Filmihullu* 6/2005.

Aiheesta muualla
----------------

* Kuvia tai muita tiedostoja aiheesta **Bollywood** Wikimedia Commonsissa